《题罗小川青山白云图为四明倪仲权赋》
元代·乃贤

山上晴云似白衣，溪头竹树绿阴围。野桥日落行人倦，茅屋春阴燕子飞。

漉酒屡招邻舍饮，放歌还趁钓船归。客窗看画空愁绝，便欲移家入翠微。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。